කෘතීම රා ගැන සොයා බලා ජනතාවට සහ රජයට අවදානම කියනවා
කෘතීමව නිපදවා බෝතල් කළ රා පරිභෝජනය කරන ජනතාව අතර සිදුවිය හැකි සෞඛ්ය අවදානම පිළිබඳ විශේෂ අධ්යයනයක් සිදුකර එම තොරතුරු රජය ඇතුළු වගකිවයුතු පාර්ශ්වවල අවධානයට යොමු කරන බව මහජන සෞඛ්ය පරීක්ෂක නිලධාරීන්ගේ සංගමය පවසයි මාධ්ය වෙත අදහස් දැක්වූ එම සංගමයේ සභාපති උපුල් රෝහණ මහතා සඳහන් කළේ එළඹෙන ජනාධිපතිවරණයේ ඡන්ද ඉලක්ක කරගෙන ඇතැම් ආධාරකරුවන් වතුකරයේ කම්කරු ජනතාව අතර කෘතීම බෝතල් රා නොමිලයේ බෙදාහරින බවට මැතිවරණ නිරීක්ෂණ සංවිධාන විසින් සිදුකරන ලද අනාවරණ පදනම් කරගෙන මේ පිළිබඳ විශේෂ අවධානයක් යොමුකළ බවයි බෝතල් කළ කෘතීම රා වර්ග පාරිභෝජනය නිසා සිය ශ්රම බළකාය දැඩි සෞඛ්ය අවදානමක පසුවන බවට තේ සහ රබර් වතු පරිපාලනාධිකාරිවරුන් ද මහජන සෞඛ්ය පරීක්ෂකවරුන් වෙත පැමිණිලි කර තිබෙන බව පැවසූ උපුල් රෝහණ මහතා බෝතල් කළ රාවල අන්තර්ගතය පිළිබඳ විධිමත් අධ්යයනයක් කර ඒ සම්බන්ධයෙන් ජනතාව දැනුවත් කරන බව කීය එහිදී වැඩිදුරටත් අදහස් දැක්වූ මහජන සෞඛ්ය පරීක්ෂකවරුන්ගේ සංගමයේ සභාපති උපුල් රෝහණ මහතා මෙසේ ද කියා සිටියේය නුවරඑළිය බදුල්ල සහ හැටන් වැනි වතු කම්කරු ජනතාව බහුල ප්රදේශවල කාලයක ඉඳලා මේ බෝතල් කළ කෘතිම රා නීත්යානුකූල ආකාරයට අලෙවි කරනවා මේවා භාවිතය නිසා තමන්ගේ ශ්රම බළකාය අතර විශාල සෞඛ්ය ප්රශ්න ඇතිවී තිබෙන බව සහ ඉදිරියේදී තමන් කම්කරු ශ්රමය පිළිබඳ ගැටලුවකට මුහුණ දිය හැකි බවට වතු පාලනාධිකාරිය මැසිවිලි නඟනවා මෙය රටට විශාල සෞඛ්ය ප්රශ්නයක් බව අපිටත් එහිදී අවබෝධ වුණා කෘතිමව රා නිපදවන බවට සහ ඒවායේ අන්තර්ගතය සෞඛ්යට අහිතකර බවට විවිධ තොරතුරු වාර්තා වෙනවා නමුත් ඒ පිළිබඳ විධිමත් ආකාරයේ අධ්යයනයක් සිදු කර නොමැති නිසා අපි මේ ගැන සොයා බලා ජනතාවට තොරතුරු කියන්න තීරණය කළා